यह घटना हैलीफ़ैक्स से 130 किलोमीटर (81 मील) उत्तर में पोर्टापिक नामक ग्रामीण इलाके में वोर्टमैन और उसकी प्रेमिका के बीच घरेलू हिंसा के एक मामले के रूप में शुरू हुईं। पास की एक पार्टी में बहस के बाद, जब दोनो घर लौटे वोर्टमैन ने उसपर हमला किया और वह बचने के लिए जंगल में भाग गई। उसने अपने घर को आग लगा दी, फिर उस घर में लौट आया जहां पार्टी हो रही थी। वहां उसने गोलीबारी शुरू कर दी जिसमें सात लोग मारे गए।10:26 बजे, पोर्टापिक के कई निवासियों ने 9-1-1 पर फोन किया और गोलीबारी और कई जगह आग लगने की सूचना पुलिस को दी।
जब आरसीएमपी अधिकारी बारह मिनट बाद घटनास्थल पर पहुंचे तो उन्हें तेरह मृतक मिले जिनकी ऑर्चर्ड बीच ड्राइव और पोर्टापिक बीच रोड पर आठ घरों के अंदर और बाहर गोली मारकर हत्या कर दी गई थी। उनमें से तीन घर जल रहे थे। पुलिस ने कहा कि आग की लपटों से बचने या अन्य पीड़ितों की मदद करने के दौरान कई की मौत हो गई।एक अधिकारी ने रेडियो द्वारा सूचना दी कि वे शूटर का पता नहीं लगा पाए हैं।पहले पहुँचें पुलिसकर्मियों को एक व्यक्ति भी मिला, जिसने कहा कि उसे किसी ने गोली मार दी जो पुलिस की कार चलाता हुआ प्रतीत हो रहा था। पीड़ित ने कहा कि शूटर समुद्र तट की ओर चला गया था। पुलिस ने जल्द ही वोर्टमैन को एक संदिग्ध के रूप में पहचान लिया लेकिन उनका मानना ​​था कि वह या तो पैदल होगा या पहले से ही आत्महत्या कर चुका होगा और बहुत दूर नहीं जा सकता। 

18 अप्रैल
पीड़ित
जांच पड़ताल
घटना के बाद